വെള്ളപ്പൊക്കത്തില് വിധവയുടെ വീട് പൂര്ണമായി തകര്ന്നു തിരുവല്ല: വെള്ളപ്പൊക്കത്തില് വിധവയുടെ വീട് പൂര്ണമായി തകര്ന്നു. കുറ്റൂര് തലയാര് ചന്ദ്രാലയംവീട്ടില് പരേതനായ കൃഷ്ണന്കുട്ടിയുടെ ഭാര്യ വിജയമ്മ കൃഷ്ണന്കുട്ടി 67 യും രണ്ട് മക്കളും അത്ഭുതകരമായി രക്ഷപ്പെട്ടു.ഇന്നലെ പുലര്ച്ചെ മൂന്നുമണിയോടെയാണ് വീടിന്റെ പിന്ഭാഗത്തെ ഭിത്തി തകര്ന്നുവീണത്. ശബ്ദംകേട്ട് മക്കള് അമ്മയെയുംകൊണ്ട് ചാടി പുറത്തിറങ്ങിയതിനാല് ആളപായമുണ്ടായില്ല. വരട്ടാറിന്റെ കൈവഴിയായ കോയിക്കല്തോട് പലയിടത്തും സ്വകാര്യവ്യക്തികള് പലവിധമായി കൈയേറിയതിനാല് പ്രളയജലം ഒഴുകിമാറിവന്നതാണ് വീട് തകരാന് കാരണം. മാത്യു ടി. തോമസ് എം.എല്.എ., കുറ്റൂര് ഗ്രാമപഞ്ചായത്ത് പ്രസിഡന്റ് കെ.ജി. സഞ്ചു എന്നിവര് തകര്ന്ന വീട് സന്ദര്ശിച്ചു.